Diari Oficial de la Generalitat Valenciana


Sumari del DOGV 5289, del 27-06-2006 (2006/7536)

Informació pública de la proposta del programa d'actuació integrada de sòl industrial al polígon el Pla, d'Alzira.
------------------------------------------------------------------------------------------------------------------

### Dades del document

Número de DOGV
:   5289

Data del DOGV
:   27-06-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/7536


Organisme emissor
:   J. L. Llopis Vidal, SA Invergota, SL

Tipus de document
:   Anunci

Informació pública de la proposta del programa d'actuació integrada de sòl industrial al polígon el Pla, d'Alzira. [2006/A7536]  
Com a conseqüència del concurs convocat per l'Ajuntament d'Alzira per a seleccionar un agent urbanitzador (DOGV núm. 5.247, de 27 de abril de 2006), de les bases particulars de programació publicades amb este objecte (DOGV núm. 5.248, de 28 de abril de 2006), i de conformitat amb el que disposa l'article 133 de la Llei 16/2005, de 30 de desembre, Urbanística Valenciana, la unió temporal d'empreses (UTE) formada per les entitats mercantils J. L. Llopis Vidal, SA, amb CIF W56803824, i Invergota, SL, amb CIF X33179219, amb domicili a estos efectes a Alzira, carrer del Xúquer, 54, entresòl, telèfon i fax 96 241 03 87, formularà una proposta de programa d'actuació integrada que té com a objecte la urbanització dels terrenys que integren l'anomenat polígon industrial el Pla, d'Alzira.  
L'alternativa tècnica del programa està composta pel document de planejament on s'estableix l'ordenació detallada de l'àmbit subjecte a actuació i que ha sigut objecte de modificació puntual del Pla General d'Ordenació Urbana d'Alzira, així com pel projecte d'urbanització que integra tant l'original com determinades millores que es proposen per a este i que han sigut incorporades per la UTE que du a terme el present anunci.  
D'acord amb el que disposa l'article 134 de la Llei 16/2005, de 30 de desembre, de la Generalitat Valenciana, Urbanística Valenciana, se sotmet a informació pública l'alternativa esmentada durant el termini d'un mes, i es fa constar que el pròxim dia 26 de juny de 2006 restarà protocol·litzada mitjançant una acta autoritzada per la Notaria de Francisco Cantos Viñals, a Alzira, amb domicili al carrer de Calderón de la Barca, 4, entresòl, d'Alzira, amb horari d'atenció al públic de 10.00 a 14.00 i de 17.30 a 20.00 hores, de dilluns a dijous, i que restarà depositada una còpia de la documentació a l'Ajuntament d'Alzira. Durant el termini esmentat d'un mes, podrà consultar-se tota la documentació, tant a l'Ajuntament referit com a la notaria indicada adés, on restarà protocol·litzada i on es podrà obtindre una còpia de l'acta notarial i formular les al·legacions que s'entenguen oportunes.  
El present anunci es publica perquè, a més, valga d'avís a tots aquells propietaris desconeguts o titulars cadastrals dels quals no conste l'adreça o ho faça de forma errònia al cadastre, de conformitat amb el que disposa la Llei 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú; este anunci té la consideració d'edicte.  
Alzira, 19 de juny de 2006.. Un gerent de la UTE: José Llopis Vidal.